钦定古今图书集成/明伦汇编/氏族典/第513卷 > 《凌迪知万姓统谱》 > 郄愔
## 钦定古今图书集成/明伦汇编/氏族典/第513卷 > 《凌迪知万姓统谱》 > 郄愔

按《晋书郄鉴传》：“鉴子愔，字方回，少不交竞。弱冠除散
骑侍郎，不拜。性至孝，居父母忧，殆将灭性。服阕，袭爵
南昌公，转临海太守，除太常，固让不拜。深抱冲退，乐
补远郡。出为会稽内史，就加镇军，都督五郡军事。久
之，以年老乞骸骨，因居会稽。征拜司空，固辞不起。太
元九年卒，时年七十二，谥曰文穆。三子：超、融、冲。超最”
知名。